Urudžbeni broj: TR 0022/21-1 MZ

Rijeka, 17.02.2021.

**OBAVJEŠTAVAMO**

sve fizičke i pravne osobe da je u tijeku prikupljanje ponuda za zakup prodajnih mjesta prigodne prodaje rasada cvijeća i povrća.

**Prodaja će se obavljati u Verdievoj ulici - istočno - od 12.03.2021. do 30.06.2021 godine.**

Lokacija za koju se prikupljaju ponude:

 **CENTRALNA TRŽNICA - VERDIEVA ULICA ISTOČNI DIO**

1. **Red A** - prodajno mjesto koje čini drveni stol od cca. 2m - od broja **1** do broja **7**
2. **Red B** - prodajno mjesto koje čini drveni stol od cca. 2m - od broja **1** do broja **5**
3. **Red C** - prodajno mjesto koje čini drveni stol od cca. 2m - od broja **1** do broja **5**

a/ Početna cijena **mjesečnog** zakupa jednog prodajnog mjesta iznosi **1.760,00** kuna (PDV nije uračunat u cijenu).

b/ Svaki ponuđač može se natjecati za neograničeni broj prodajnih mjesta te je u svojoj ponudi dužan navesti koliko je prodajnih mjesta zainteresiran uzeti u zakup ako natječajem ostvari tu mogućnost.

c/ Ako ponuđač za isto prodajno mjesto dostavi više ponuda sa različitim iznosima zakupa, uvažit će se samo najviša ponuda.

d/ U pismenoj ponudi ponuđač je obavezan:

* navesti točan naziv i adresu te kontakt broj,
* jasno naznačiti red i broj prodajnog mjesta za koji se ponuda daje,
* navesti iznos zakupa koji se nudi za svako prodajno mjesto.

Uz pismenu ponudu svaki je ponuđač obavezan priložiti: presliku rješenja Trgovačkog suda o registraciji poduzeća ili presliku obrtnice ili presliku Rješenja o upisu u upisnik poljoprivrednih proizvođača te presliku osobne iskaznice direktora poduzeća, vlasnika obrta ili nositelja poljoprivrednog gospodarstva.

NEPOTPUNE PONUDE NEĆE SE UVAŽITI !

e/ Pismene ponude dostaviti u zatvorenoj omotnici s naznakom ***„Ponuda - Prodaja rasada 2021.***

 ***– NE OTVARATI“ do 08.03.2021. godine:***

Pisana ponuda podnosi se ***preporučenom pošiljkom*** na adresu: RIJEKA plus d.o.o., Rijeka, Blaža Polića 2 ili ***osobno*** na adresu sjedišta Službe tržnica: Riva Boduli 3/II.

*Rok za predaju ponuda je* ***08.03.2021.god. do 16,00 sati,*** *bez obzira na način dostave ponuda.*

f/ Skica smještaja prodajnih mjesta može se preuzeti kod radnika Službe tržnica društva RIJEKA plus d.o.o. na sjevernom ulazu u ribarnicu ili u uredu Službe tržnica na adresi Riva boduli 3/II.

g/ O rezultatima natječaja obavijestit ćemo Vas **09.03.2021.** godine telefonskim putem.

 h/ Istog se dana svaki ponuđač mora odlučiti koje će prodajno mjesto, po prioritetnoj listi ponuda, uzeti u zakup te izvršiti uplatu ponuđenog zakupa (uvećan za 25% PDV-a) i iznosa od **2.000,00 kuna** za svaki prodajni prostor, kao zalog za poštivanje svojih obveza tijekom i po završetku prodaje. Sa Ponuditeljima će se zaključiti ***Ugovor o privremenom korištenju prodajnog mjesta za period od 12.03.2021.-30.06.2021***. Ukoliko Ponuditelj ne zaključi Ugovor u roku do 15.03.2021. godine, smatrati će se da je odustao od svoje ponude, a uplaćeni iznos zakupa i zaloga će se zadržati.

Neizvršavanje obveze iz prethodnog stavka ove obavijesti **istoga dana** smatrat će se odustajanjem od zakupa prodajnog-ih mjesta, te će se ta mjesta ponuditi slijedećem ponuđaču sa prioritetne liste.

Sve informacije o ovoj obavijesti možete zatražiti na telefon, 051/320-176 ili 091/ 121 - 3300.

 Napomene:

1. Prodaju mogu obavljati samo registrirana poduzeća, obrti i poljoprivredni proizvođači.
2. Prodaja se može obavljati samo unutar dozvoljene zakupljene površine i na prodajnim mjestima utvrđenim skicom u redovitom radnom vremenu tržnice
3. Zabranjeno je korištenje nogostupa do stambene zgrade i parka u svrhu prodaje, izlaganja ili skladištenja cvijeća te parkiranje vozila za dostavu robe i sl.
4. Korisnicima koji se neće pridržavati navedenih obveza zabranit ćemo pravo daljnje prodaje.
5. Svi korisnici dužni su sav otpad odnositi na mjesto namijenjeno za odlaganje otpada te po završetku dnevne prodaje prostor na kojem je obavljana prodaja ostaviti čistim što će dežurni radnik tržnice očevidom utvrditi na dan 30.06.2021. u 14.00 sati. U protivnom , uplaćeni polog neće biti vraćen već će se aktivirati za plaćanje troška odvoza ostavljenog otpada.

 RIJEKA plus d.o.o.

 Služba tržnica

|  |
| --- |
|  |

|  |
| --- |
|   |
|  |
|  |